জন ডালটন
**ডাল্টন** বা সমন্বিত পারমাণবিক ভর |(একক ভর পরিমাপের বিশেষ একটি একক,) রসায়ন ও পদার্থবিজ্ঞানে যার বহুল ব্যবহার রয়েছে। সাধারণত রাসায়নিক বন্ধনে আবদ্ধ নয়, স্থিতাবস্থায় এরূপ একটি কার্বন-১২ পরমাণুর ভরের ১/১২ অংশকে বলা হয় এক ডাল্টন।  পারমাণবিক ভর ধ্রুবক যদি *m*u হয়,তাহলে *m*u= *m*(12 C)/12= ১ ডাল্টন।

পরমাণু, অণু ও মৌলিক কণিকাগুলোর পরিমাপের জন্য পদার্থবিজ্ঞান ও রসায়নে ডাল্টন এককের বহুল ব্যবহার লক্ষ্য করা যায়। হিলিয়াম-৪ আইসোটোপের একটি পরমাণুর ভর ৪.০০২৬ ডাল্টন। এটি আইসোটোপটির একটি মৌলিক বৈশিষ্ট্য ও সকল আইসোটোপের ক্ষেত্রে পরমাণুর ভর একই। অ্যাসপিরিন বা অ্যাসিট্যালসাইলিক এসিডের (C9H8O4) গড় আণবিক ভর ১৮০.১৫৭ ডাল্টন (প্রায়)। তবে ঠিক ১৮০.১৫৭ ডাল্টন আণবিক ভরবিশিষ্ট কোনো অ্যাসিটালসাইলিক অ্যাসিড অণু নেই। অ্যাসিটালসাইলিক অ্যাসিড অণুর ভরের দুইটি সাধারণ পরিমাপ হলো- ১৮০.০৪২২৮ ডাল্টন ও ১৮১.০৪৫৬৫ ডাল্টন।

প্রোটিন, নিউক্লিক এসিড সহ বিভিন্ন পলিমারের আণবিক ভর অনেক সময় কিলোডাল্টন ও মেগাডাল্টন এককে পরিমাপ করা হয়।  যেমন, অন্যতম বৃহত্তম প্রোটিন টিটিনের আণবিক ভরের মান ৩ থেকে ৩.৭ মেগাডাল্টনের মধ্যে অবস্থিত। মানব জিনোমের ১ নং ক্রোমোজোমের ডিএনএ অণুর মাঝে ২৪.৯ কোটি ক্ষারক যুগল রয়েছে, যাদের প্রতিটির গড় ভর ৬৫০ ডাল্টন এবং মোট ভর ১৫৬ গিগাডাল্টন। 

মোল পদার্থ পরিমাপের একটি আন্তর্জাতিক একক। যদি কোনো পদার্থের এক মোলের গ্রামে পরিমাপকৃত ভর এর গঠনকারী পরমাণুর ডাল্টনে পরিমাপকৃত গড় ভরের মানের সমান। কোনো রাসায়নিক যৌগের মোলার ভর এর গড় আণবিক ভরের মানের সমান। উদাহরণস্বরূপ বলা যায়, এক অণু পানির গড় ভর ১৮.০১৫৩ ডাল্টন; আবার এক মোল পানির ভর ১৮.০১৫৩ গ্রাম। যদি কোনো প্রোটিন অণুর গড় ভর ৬৪ কিলোডাল্টন হয়, তাহলে এর মোলার ভর ৬৪ কেজি/মোল। তবে ২০১৯ সালের ২০ মে মোল এককের পুনঃসংজ্ঞায়নের ফলে মোল ও ডাল্টন এককের এই সমতা একেবারে নিখুঁত হয় না।

সাধারণত, ডাল্টন এককে পরমাণুর ভর পরমাণুর নিউক্লিওনসংখ্যার সমান না হলেও প্রায় কাছাকাছি। কোনো যৌগের ডাল্টন এককে ভর মোলার এককে এর অণুগুলোর ভরের সমষ্টির সমান। উদাহরণস্বরূপ বলা যায়, কার্বন-১২ পরমাণুর ডাল্টন এককে পারমাণবিক ভর ১২ ডাল্টন। আবার, এতে ছয়টি প্রোটন ও ছয়টি নিউট্রন রয়েছে। সুতরাং এর নিউক্লিওন সংখ্যা=৬+৬=১২। কিন্তু অণু/পরমাণু/কণিকার ভর পারমাণুর নিউক্লিয়াসের মধ্যে ক্রিয়ারত বন্ধনশক্তির কারণে পরিবর্তিত হতে পারে। তাই এই সমতা শুধু কার্বন-১২ পরমাণুর স্থিতাবস্থাতেই কাজ করবে। এই মান অন্যান্য পরমাণু কিংবা আইসোটোপের ক্ষেত্রে ভিন্ন হতে পারে। যেমন- প্রোটিয়ামের পারমাণবিক ভর ১.০০৭৮২৫০৩২২৪১(৯৪) ডাল্টন, মুক্ত নিউট্রন কণিকার ভর ১.০০৮৬৬৪৯১৫৯৫(৪৯) ডাল্টন ও ডিউটেরিয়াম পরমাণুর ভর ২.০১৪১০১৭৭৮১১৪(১২২) ডাল্টন। এই পার্থক্য বা ভরত্রুটি সাধারণত ০.১% এর কম হয়ে থাকে। ব্যতিক্রম হলো- হাইড্রোজেন-১ (প্রায় ০.৮%), হিলিয়াম-৩(০.৫%), লিথিয়াম (০.২৫%) ও বেরিলিয়াম (০.১৫%)।

ভর-শক্তি রূপান্তর
-----------------

ডাল্টন এককে প্রকাশিত পারমাণবিক ভরকে পরিমাপযোগ্য শক্তিতে রূপান্তরিত করা সম্ভব হয়। বিজ্ঞানন ও প্রযুক্তি-সম্পর্কিত তথ্য কমিটির (কোডাটা) সুপারিশকৃত মান নিম্নরূপ -

1.49241808560(45)×10−10 J

931.49410242(28) MeV

মেগাইলেকট্রন ভোল্ট এককে পরিমাপটি কণা পদার্থবিজ্ঞানে প্রায়ই ব্যবহার করা হয়।

তথ্যসূত্র
---------

1. ↑
2. ↑
3. ↑  Berg, Jeremy Mark; Tymoczko, John L.; Stryer, Lubert; Stryer, Lubert Biochemistry (৩ অক্টোবর ২০২০)। "Biochemistry"। New York : W.H. Freeman – Internet Archive-এর মাধ্যমে।
4. ↑  Opitz, Christiane A.; Kulke, Michael; Leake, Mark C.; Neagoe, Ciprian; Hinssen, Horst; Hajjar, Roger J.; Linke, Wolfgang A. (২৮ অক্টোবর ২০০৩)। "Damped elastic recoil of the titin spring in myofibrils of human myocardium"। *Proceedings of the National Academy of Sciences of the United States of America*। **100** (22): 12688–12693। ডিওআই:10.1073/pnas.2133733100। পিএমআইডি 14563922 – PubMed Central-এর মাধ্যমে।
5. ↑  "সংরক্ষণাগারভুক্ত অনুলিপি" (পিডিএফ)। ১৮ এপ্রিল ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ অক্টোবর ২০২০।
6. ↑  "CODATA Value: neutron mass in u"। *physics.nist.gov*।
7. ↑  Wang, Meng; Audi, G.; Kondev, F. G.; Huang, W. J.; Naimi, S.; Xu, Xing (১ মার্চ ২০১৭)। "The AME2016 atomic mass evaluation (II). Tables, graphs and references"। *Chinese Physics C*। **41** (3): 030003। ডিওআই:10.1088/1674-1137/41/3/030003 – Institute of Physics-এর মাধ্যমে।
8. ↑  "CODATA Value: atomic mass constant energy equivalent"। *physics.nist.gov*।
9. ↑  "CODATA Value: atomic mass constant energy equivalent in MeV"। *physics.nist.gov*।